Цяжкім, нават гнятлівым выдаўся сёлетні з’езд Міжнароднага саюза грамадскіх арганізацый "Міжнародная Супольнасць Пісьменніцкіх Саюзаў", які адбыўся 17 мая. Зрэшты, гэта быў нават не з'езд, як у папярэднія гады, пачынаючы з 1992-га (але пра гісторыю арганізацыі крыху пазней, бо без яе ў гэтых нататках не абысціся), а справаздачна-выбарны сход, хоць у праграме значыўся як справаздачны; гэта ўжо ў ходзе форуму было прынята аднагалоснае рашэнне надаць мерапремству статус яшчэ і выбарнага.